Tarlan Astana объектілеріндегі жарнама алаңдарын жалға алу туралы
№ ___ШАРТ 

Астана қ.  								2026 ж. «___» ________ 

____________________ негізінде әрекет ететін ____________________ тұлғасындағы, бұдан әрі «Жалға беруші» деп аталатын «City Transportation Systems» жауапкершілігі шектеулі серіктестігі бір тараптан, және ____________________ негізінде әрекет ететін ____________________ тұлғасындағы, бұдан әрі «Жалға алушы» деп аталатын ____________________ екінші тараптан, бұдан әрі бірлесіп «Тараптар», ал жеке-жеке «Тарап» деп аталатындар, 2026 жылғы «___» __________ № ___ конкурстық комиссия хаттамасымен ресімделген Tarlan Astana объектілеріндегі жарнама алаңдарын жалға беру жөніндегі конкурс нәтижелерінің негізінде осы Жарнама алаңдарын жалға алу туралы шартты (бұдан әрі – Шарт) төмендегілер туралы жасасты.

1. АНЫҚТАМАЛАР

1.1. Осы Шартта келесі негізгі ұғымдар пайдаланылады:
1. Жалға беруші – «City Transportation Systems» ЖШС;
2. Жалға алушы – осы Шартты жасасқан заңды тұлға немесе дара кәсіпкер;
3. Tarlan Astana объектісі – жарнама алаңы орналасқан Tarlan Astana көлік инфрақұрылымының станциясы, вагоны, ғимараты, конструкциясы не өзге де объектісі;
4. жарнама алаңы – Жалға беруші айқындаған, жарнаманы орналастыруға арналған және осы Шартқа сәйкес Жалға алушыға берілетін Tarlan Astana объектісінің беті, орны не бөлігі;
5. лот – Жалға алушы конкурс нәтижелері бойынша жалға алу құқығына ие болған бір немесе бірнеше жарнама алаңы;
6. жарнама материалдары – Жалға алушы жарнама алаңына орналастыратын бейнелер, мәтіндер, үлдірлер, постерлер және өзге де материалдар;
7. жарнама беруші – жарнаманы өндіру, орналастыру және кейіннен тарату үшін жарнамалық ақпараттың көзі болып табылатын заңды тұлға;
8. монтаждау – жарнама материалдарын жарнама алаңына түсіру, орналастыру және бекіту жұмыстарының кешені;
9. бөлшектеу – жарнама материалдарын алып тастау және қалыпты тозуды ескере отырып, жарнама алаңын бастапқы күйіне келтіру жұмыстарының кешені.

2. ШАРТТЫҢ МӘНІ

2.1. Жалға беруші Жалға алушыға осы Шартқа № 1 қосымшада айқындалған жарнама алаңын (жарнама алаңдарын) ақы төлеп уақытша пайдалануға береді, ал Жалға алушы жарнама алаңын нысаналы мақсатына сәйкес пайдалануға, жалдау ақысын уақтылы төлеуге және осы Шартта көзделген өзге де міндеттемелерді орындауға міндеттенеді.
2.2. Жарнама алаңы Қазақстан Республикасының заңнамасына сәйкес тауарларды, жұмыстарды, көрсетілетін қызметтерді, фирмалық атауларды, тауар белгілерін, брендтерді және өзге де жарнамалық ақпаратты ілгерілетуге бағытталған жарнамалық ақпаратты орналастыру үшін ғана беріледі.
2.3. Жарнама алаңын жалға беру осы Шарттың шегінде және оның талаптарымен нақты жарнама алаңын уақытша пайдалану құқығынан басқа, Tarlan Astana объектісіне қандай да бір құқықтардың Жалға алушыға ауысуына әкеп соқпайды.
2.4. Лоттың атауы, жарнама алаңының түрі, станцияның және (немесе) вагонның нөмірі, орналасқан жері, жарнама орындарының саны және өзге де сипаттамалар осы Шартқа № 1 қосымшада көрсетіледі.
2.5. Жалға алушының жарнама алаңын осы Шартта көзделмеген мақсаттарда пайдалануға құқығы жоқ.

3. ЖАЛДАУ МЕРЗІМІ ЖӘНЕ ЖАРНАМА АЛАҢЫН БЕРУ ТӘРТІБІ

[bookmark: _GoBack]3.1. Жарнама алаңын жалдау мерзімі Тараптар осы Шартқа № 1 қосымшада айқындаған жалдау мерзімі басталатын күннен бастап 11 (он бір) айды құрайды.
3.2. Жарнама материалдарын орналастыру басталғанға дейін Тараптар жарнама алаңын бірлесіп қарап-тексереді.
Қарап-тексеру нәтижелері бойынша осы Шартқа № 2 қосымшаға сәйкес нысан бойынша Жарнама алаңын беру кезіндегі қарап-тексеру актісі жасалады.
3.3. Жарнама алаңын беру кезіндегі қарап-тексеру актісінде жарнама алаңының нақты жай-күйі, бар зақымдар, ақаулар, бетінің ерекшеліктері және жарнама алаңының кейінгі жай-күйін айқындау үшін маңызы бар өзге де мән-жайлар тіркеледі.
Қажет болған жағдайда Актіге фотосуреттер қоса беріледі.
3.4. Жарнама алаңын беру кезіндегі қарап-тексеру актісі мүлікті қабылдау-беру актісі болып табылмайды және Жалға алушы жарнама алаңын пайдалана бастаған сәттегі оның жай-күйін тіркеу үшін ғана қызмет етеді.
3.5. Жалдау мерзімі аяқталған кезде не Шарт мерзімінен бұрын тоқтатылған жағдайда Жалға алушы жарнама материалдарын бөлшектеуге, жарнама алаңын тазалауға және қалыпты тозуды ескере отырып, оны жалдау басталған сәттегі жай-күйіне келтіруге міндетті.
3.6. Жарнама материалдары бөлшектелгеннен кейін Тараптар жарнама алаңын қайтадан бірлесіп қарап-тексереді және осы Шартқа № 3 қосымшаға сәйкес нысан бойынша Жарнама алаңын қабылдау кезіндегі қарап-тексеру актісін жасайды.
3.7. Бастапқы қарап-тексеру кезінде болмаған зақымдар анықталған жағдайда, мұндай зақымдар Жарнама алаңын қабылдау кезіндегі қарап-тексеру актісінде көрсетіледі.
3.8. Егер Жалға алушы қарап-тексеруге қатысудан не тиісті Актіге қол қоюдан жалтарса, Жалға беруші жарнама алаңының жай-күйін фотосуретке түсіре отырып, біржақты акт жасауға құқылы.

4. ЖАЛДАУ АҚЫСЫ ЖӘНЕ ЕСЕП АЙЫРЫСУ ТӘРТІБІ

4.1. Лот үшін ай сайынғы жалдау ақысының мөлшері:
__________ (__________________________________) теңге, ҚҚС-ты ескере отырып / ҚҚС-ты есепке алмағанда.
4.2. Жалдау ақысының мөлшері конкурс нәтижелері бойынша белгіленген және Қазақстан Республикасының заңнамасында немесе Тараптардың келісімінде тікелей көзделген жағдайларды қоспағанда, осы Шарттың қолданылу мерзімі ішінде азайтылуға жатпайды.
4.3. Жалға алушы жалдау ақысын төлем шотын алған күннен бастап 5 (бес) жұмыс күні ішінде ай сайын 100% алдын ала төлеу тәртібімен төлейді.
4.4. Жалға алушы Шартқа қол қойылған күннен бастап 5 жұмыс күні ішінде осы Шарттың орындалуын қамтамасыз ету және Жалға алушының Жалға берушіге келтірген материалдық залалын өтеу үшін бір айлық жалдау ақысы мөлшеріндегі кепілдік ақшалай жарнаны (депозитті) Жалға берушінің есеп айырысу шотына енгізуге міндетті.
4.5. Жалға алушы Шарт бойынша міндеттемелерін тиісінше орындаған және Жалға беруші тарапынан ескертулер болмаған жағдайда, Жалға беруші кепілдік ақшалай жарнаны (депозитті) осы Шарт бұзылған сәттен бастап 30 жұмыс күні ішінде қайтарады.
4.6. Жалға беруші жалдау ақысын алғаш рет осы Шарт жасалған күннен бастап 5 (бес) жұмыс күні ішінде есептейді.
4.7. Жалға алушының төлем жасау жөніндегі міндеті ақша қаражаты Жалға берушінің банктік шотына есепке жатқызылған күннен бастап орындалды деп есептеледі.
4.8. Жарнама материалдарын дайындауға, жеткізуге, монтаждауға, ауыстыруға, күтіп-ұстауға және бөлшектеуге байланысты шығыстар жалдау ақысының мөлшеріне кірмейді және оларды Жалға алушы өзі төлейді.
4.9. Есепті кезең аяқталғаннан кейін Жалға беруші Жалға алушыға Қазақстан Республикасының заңнамасында және Жалға берушінің есеп саясатында көзделген құжаттарды береді.
4.10. Регламенттік, профилактикалық, жөндеу, авариялық жұмыстарды не жолаушылардың қауіпсіздігін және Tarlan Astana объектілерінің пайдаланылуын қамтамасыз етуге бағытталған іс-шараларды жүргізу үшін жарнама алаңына қол жеткізуге уақытша шектеулердің болуы, егер Тараптар өзгеше айқындамаса, өздігінен жалдау ақысын азайтуға негіз болып табылмайды.

5. ЖАРНАМА МАТЕРИАЛДАРЫНА ҚОЙЫЛАТЫН ТАЛАПТАР

5.1. Орналастырылатын жарнама Қазақстан Республикасының жарнама, тілдер, зияткерлік меншік туралы заңнамасына және Қазақстан Республикасы заңнамасының өзге де қолданылатын талаптарына сәйкес келуге тиіс.
5.2. Жарнама материалдарын орналастырғанға дейін Жалға алушы жарнама макетін келісу үшін Жалға берушіге беруге міндетті.
5.3. Жарнама материалдарын орналастыруға Жалға беруші макетті келіскеннен кейін ғана жол беріледі.
5.4. Жалға берушінің жарнама макетін келісуі Жалға алушыны жарнаманың мазмұны және оның Қазақстан Республикасының заңнамасына сәйкестігі үшін жауапкершіліктен босатпайды.
5.5. Жалға алушы жарнамада
1. тауар белгілері мен қызмет көрсету белгілерін;
2. фирмалық атауларды;
3. бейнелерді;
4. фотосуреттерді;
5. авторлық және сабақтас құқықтар объектілерін;
6. зияткерлік меншіктің өзге де объектілерін
пайдалануға барлық қажетті құқықтардың болуы үшін дербес жауап береді.
5.6. Өз тауарларының, жұмыстарының, көрсетілетін қызметтерінің, фирмалық атауының, тауар белгісінің, брендінің жарнамасын не өз қызметі туралы өзге де ақпаратты орналастырған жағдайда, Жалға алушы өзінің тиісті құқықтары бар екеніне кепілдік береді.
5.7. Үшінші тұлғаның тауарларының, жұмыстарының, көрсетілетін қызметтерінің, брендтерінің жарнамасын не ол туралы өзге де ақпаратты орналастырған жағдайда, Жалға алушыда тиісті тұлғаның осындай жарнаманы Жалға алушы арқылы орналастыруға келісімін растайтын құжат болуға тиіс.
5.8. Осы Шарттың қолданылу мерзімі ішінде жарнама беруші өзгерген жағдайда, Жалға алушы жаңа жарнаманы орналастыру басталғанға дейін Жалға берушіге жаңа жарнама берушіден тиісті растау хатын не өзге құжатты беруге міндетті.
5.9. Жалға берушінің талабы бойынша Жалға алушы жарнама материалын пайдаланудың заңдылығын растайтын құжаттарды беруге міндетті.

6. ЖАРНАМА МАТЕРИАЛДАРЫН МОНТАЖДАУ ЖӘНЕ БӨЛШЕКТЕУ ТӘРТІБІ

6.1. Жарнама материалдарын монтаждауды, бөлшектеуді және ауыстыруды Жалға алушы өз есебінен жүзеге асырады.
6.2. Жұмыстар қауіпсіздік техникасы, өрт қауіпсіздігі, еңбек қауіпсіздігі және еңбекті қорғау талаптары мен Tarlan Astana объектілерін пайдалану қағидаларын сақтай отырып орындалуға тиіс.
6.3. Монтаждау және бөлшектеу жұмыстарын жүргізу күні мен уақыты Жалға берушімен алдын ала келісіледі.
6.4. Жалға беруші монтаждау және бөлшектеу жұмыстарын жүргізу уақытын Tarlan Astana жұмыс режимін, жолаушылар ағынын, қауіпсіздік талаптарын және өндірістік қажеттілікті ескере отырып белгілеуге құқылы.
6.5. Жалға алушы жұмыстардың әрлеу материалдарын, шыны беттерді, эскалаторларды, қоршауларды, қабырғаларды, арақабырғаларды, конструкцияларды, жабдықты және Жалға берушінің өзге де мүлкін зақымдамайтын тәсілмен орындалуын қамтамасыз етуге міндетті.
6.6. Жарнаманы орналастыру үлдірді монтаждауды көздейтін жағдайларда жұмыстарды жарнама материалдарын дайындау және монтаждау бойынша кемінде 3 (үш) жыл тәжірибесі бар ұйым орындауға тиіс.
6.7. Жарнама материалдарын тікелей монтаждайтын жұмыскерлердің осындай жұмыстарды орындауда кемінде 3 (үш) жыл тәжірибесі болуға тиіс.
6.8. Жалға берушінің талабы бойынша Жалға алушы осы Шарттың 6.6 және 6.7-тармақтарының талаптарына сәйкестікті растайтын құжаттарды беруге міндетті.
6.9. Жарнама материалдары қатпарларсыз, көпіршіктерсіз, ажырап кетулерсіз, қисаюларсыз, ластануларсыз, материалдың зақымдануынсыз және көзге көрінетін өзге де ақауларсыз сапалы монтаждалуға тиіс.
6.10. Монтаждау аяқталғаннан кейін Жалға беруші орындалған жұмыстардың сапасын қарап-тексеруге құқылы.
Кемшіліктер анықталған жағдайда Жалға беруші анықталған ақауларды көрсете отырып акт жасайды.
6.11. Жалға алушы анықталған кемшіліктерді Жалға берушінің тиісті актісін немесе хабарламасын алған сәттен бастап 24 (жиырма төрт) сағат ішінде жоюға міндетті.
6.12. Анықталған кемшіліктер жойылғанға дейін жарнама материалдарын монтаждау тиісінше орындалмаған болып есептеледі.

7. ЖЕКЕЛЕГЕН ЖАРНАМА АЛАҢДАРЫНА ҚОЙЫЛАТЫН АРНАЙЫ ТАЛАПТАР

7.1. Шыны арақабырғалар
Жарнаманы шыны арақабырғаларға орналастырған кезде шыны конструкциялардың жарық өткізуі мен көзге көрінетін мөлдірлігін сақтауды қамтамасыз ететін one-way vision түріндегі мөлдір перфорацияланған өздігінен жабысатын үлдірді ғана пайдалануға жол беріледі.
7.2. Шыны арақабырғаларды мөлдір емес материалдармен толық жабуға және айналаны көру мүмкіндігін, табиғи жарықтануды не Tarlan Astana объектісінің сәулеттік келбетін нашарлататын материалдарды қолдануға жол берілмейді.
7.3. Эскалаторлар
Эскалаторларды брендтеуге қолданылатын материалдар тиісті беттерде пайдалануға арналуға, сенімді бекітілуін қамтамасыз етуге және жолаушылардың қауіпсіздігіне қатер төндірмеуге тиіс.
7.4. Эскалаторларды брендтеу кезінде
1) ескерту белгілерін;
2) қауіпсіздік пиктограммаларын;
3) техникалық тақтайшаларды;
4) жарық индикаторларын;
5) эскалаторды қауіпсіз пайдалануға арналған өзге де элементтерді
жабуға, бөлшектеуге немесе зақымдауға тыйым салынады.
7.5. Осы бөлімнің талаптары тиісті жұмыс түрі № 1 қосымшада көзделген жарнама алаңдарына ғана қолданылады. 

8. ЖАЛҒА АЛУШЫНЫҢ ҚҰҚЫҚТАРЫ МЕН МІНДЕТТЕРІ

8.1. Жалға алушы міндетті:
1) жарнама алаңын осы Шартқа және оның нысаналы мақсатына сәйкес ғана пайдалануға;
2) жалдау ақысын уақтылы және толық көлемде төлеуге;
3) осы Шарттың, конкурстық құжаттаманың және Tarlan Astana объектілеріндегі жарнама алаңдарын жалға беру қағидаларының талаптарын сақтауға;
4) Жалға берушінің жазбаша келісімінсіз жарнама алаңын қосалқы жалға бермеуге және оны пайдалану құқығын үшінші тұлғаларға бермеуге;
5) орналастырудың бүкіл кезеңінде жарнама материалдарының тиісті техникалық және эстетикалық жай-күйін қамтамасыз етуге;
6) зақымдану, ластану, ажырап қалу, оңу не өзге де мән-жайлар салдарынан тиісті сыртқы түрін жоғалтқан жарнама материалдарын дереу ауыстыруға;
7) монтаждау және бөлшектеу жұмыстарын жүргізудің қауіпсіздігін қамтамасыз етуге;
8) Жалға берушінің мүлкіне зақым келтірмеуге;
9) жарнама алаңының немесе Tarlan Astana-ның өзге мүлкінің кез келген зақымдануы туралы Жалға берушіге дереу хабарлауға;
10) Жалға берушінің өкілдерін жарнама алаңын қарап-тексеруге жіберуге;
11) Жалға берушінің осы Шарт талаптарының бұзылуын жою туралы жазбаша талаптарын орындауға;
12) егер Қазақстан Республикасының заңнамасында талап етілсе, барлық қажетті рұқсаттар мен келісімдерді өз бетінше алуға;
13) Қазақстан Республикасының заңнамасының талаптарын бұзатын жарнама материалдарының орналастырылуына жол бермеуге;
14) жалдау мерзімі аяқталғаннан кейін жарнама материалдарын толық бөлшектеуге және жарнама алаңын қалпына келтіруге;
15) Жалға берушіге келтірілген залалды толық көлемде өтеуге.
8.2. Жалға алушы құқылы:
1) жарнама алаңын жалдау мерзімі ішінде осы Шарттың талаптарына сәйкес пайдалануға;
2) жаңа макетті Жалға берушімен алдын ала келіскен жағдайда, Шарттың қолданылу мерзімі ішінде жарнама материалдарын ауыстыруға;
3) жарнама алаңына қол жеткізуді және келісілген жұмыстарды жүргізуді ұйымдастыру үшін қажетті ақпаратты Жалға берушіден алуға.

9. ЖАЛҒА БЕРУШІНІҢ ҚҰҚЫҚТАРЫ МЕН МІНДЕТТЕРІ

9.1. Жалға беруші міндетті:
1) Жалға алушыға осы Шартқа сәйкес жарнама алаңын пайдалану мүмкіндігін беруге;
2) жарнама алаңын бастапқы және қорытынды қарап-тексеруге өз өкілінің қатысуын қамтамасыз етуге;
3) жарнама макетін алған күннен бастап 3 (үш) жұмыс күні ішінде оны келісуге не ескертулерді көрсете отырып, Жалға алушыға дәлелді бас тартуды жіберуге;
4) анықталған бұзушылықтар мен жарнама материалдарының кемшіліктері туралы Жалға алушыға хабарлауға.
9.2. Жалға беруші құқылы:
1) жалдау ақысының уақтылы төленуін талап етуге;
2) Шарттың бүкіл қолданылу мерзімі ішінде жарнама алаңын қарап-тексеруге;
3) орналастырылатын жарнама материалдарының келісілген макеттерге сәйкестігін бақылауға;
4) егер жарнаманың мазмұны немесе оны орналастыру тәсілі Қазақстан Республикасының заңнамасын, қауіпсіздік талаптарын, Шарт талаптарын бұзса не келісілген макетке сәйкес келмесе, жарнаманы орналастыруды дереу тоқтатуды талап етуге;
5) тиісті сыртқы түрін жоғалтқан жарнама материалдарын ауыстыруды талап етуге;
6) Жалға алушыдан Tarlan Astana объектілеріне келтірілген зақымдарды жоюды талап етуге;
7) Tarlan Astana-ның қауіпсіз және үздіксіз пайдаланылуын қамтамасыз етуге байланысты авариялық, жөндеу, регламенттік және өзге де жұмыстарды жүргізу кезеңінде жарнама алаңына қол жеткізуді шектеуге;
8) осы Шартта және Қазақстан Республикасының заңнамасында көзделген өзге де құқықтарды жүзеге асыруға;
9) жалдау ақысы мерзімінде төленбеген жағдайда осы Шартта көзделген мөлшерде және тәртіппен өсімпұл есептеуге және оның төленуін талап етуге.

10. ТАРАПТАРДЫҢ ЖАУАПКЕРШІЛІГІ

10.1. Осы Шарт бойынша міндеттемелерді орындамағаны не тиісінше орындамағаны үшін Тараптар осы Шартқа және Қазақстан Республикасының заңнамасына сәйкес жауапты болады.
10.2. Жалдау ақысын төлеу мерзімі кешіктірілген жағдайда Жалға алушы Жалға берушіге мерзімі өткен төлем сомасының әрбір күнтізбелік кешіктірілген күні үшін 0,1 % мөлшерінде, бірақ берешек сомасының 10 %-ынан аспайтын өсімпұл төлейді.
10.3. Тұрақсыздық айыбын төлеу Жалға алушыны осы Шарт бойынша міндеттемелерін орындаудан босатпайды.
10.4. Жалға алушы орналастырылатын жарнаманың мазмұны және жарнама материалдарының Қазақстан Республикасының заңнамасына сәйкестігі үшін жауапты болады.
10.5. Жалға алушы жарнама материалдарына қатысты үшінші тұлғалардың, оның ішінде авторлық, сабақтас және өзге де зияткерлік құқықтардың бұзылуына байланысты талаптар қоюымен байланысты тәуекелдерді өзіне алады.
10.6. Жалға алушының әрекеті немесе әрекетсіздігі салдарынан Жалға берушіге талаптар, наразылықтар, талап қоюлар, айыппұлдар не өзге де санкциялар қойылған жағдайда, Жалға алушы мұндай талаптарды өзі реттеуге және Жалға берушінің құжатпен расталған залалдары мен шығыстарын өтеуге міндетті.
10.7. Жалға алушы, оның жұмыскерлері, мердігерлері немесе ол тартқан үшінші тұлғалар жарнама алаңына немесе Жалға берушінің өзге де мүлкіне залал келтірген жағдайда, Жалға алушы зақымдалған мүлікті өз есебінен қалпына келтіруге не оны қалпына келтіру құнын өтеуге міндетті.
10.8. Жалдау басталғанға дейінгі жарнама алаңының жай-күйі Жарнама алаңын беру кезіндегі қарап-тексеру актісі негізінде айқындалады.
10.9. Жалдау тоқтатылғаннан кейінгі жарнама алаңының жай-күйі Жарнама алаңын қабылдау кезіндегі қарап-тексеру актісі негізінде айқындалады.
10.10. Дау болған жағдайда келтірілген залалдың құнын айқындау шығыстарын кінәлі Тарап көтереді.

11. ШАРТТЫ МЕРЗІМІНЕН БҰРЫН БҰЗУ

11.1. Осы Шарт мерзімінен бұрын бұзылуы мүмкін:
1) Тараптардың келісімі бойынша;
2) осы Шартта көзделген жағдайларда Жалға берушінің бастамасы бойынша;
3) осы Шартта белгіленген тәртіппен Жалға алушының бастамасы бойынша;
4) Қазақстан Республикасының заңнамасында көзделген өзге де негіздер бойынша.
11.2. Жалға беруші мынадай жағдайларда осы Шартты біржақты соттан тыс тәртіппен бұзуға құқылы:
1) Жалға алушы жалдау ақысын төлеу мерзімін екі реттен артық бұзған кезде;
2) жалдау ақысы бойынша 10 (он) күнтізбелік күннен астам берешек болған кезде;
3) жарнама алаңы нысаналы мақсатына сай пайдаланылмаған кезде;
4) жарнама алаңы Жалға берушінің жазбаша келісімінсіз үшінші тұлғаларға берілген кезде;
5) келісілмеген жарнама материалы орналастырылған кезде;
6) Қазақстан Республикасының заңнамасына қайшы келетін жарнама материалы орналастырылған кезде;
7) Tarlan Astana объектілеріне залал келтіріліп, мұндай залал Жалға беруші белгілеген мерзімде жойылмаған кезде;
8) Жалға берушінің жазбаша талаптары бірнеше рет орындалмаған кезде;
9) монтаждау немесе бөлшектеу жұмыстарын жүргізу кезінде қауіпсіздік талаптары бұзылған кезде;
10) осы Шарттың өзге талаптары елеулі түрде бұзылған кезде.
11.3. Осы Шарт мерзімінен бұрын бұзылған жағдайда оны бұзуға бастамашы болған Тарап екінші Тарапқа Шартты бұзу туралы жазбаша хабарлама жібереді. Бұл ретте осы Шарт екінші Тарап тиісті хабарламаны алған күннен бастап 10 күнтізбелік күн өткен соң бұзылды деп есептеледі.
11.4. Егер бұзушылық жолаушылардың өміріне немесе денсаулығына, қозғалыс қауіпсіздігіне, мүліктің сақталуына не Tarlan Astana-ның қалыпты пайдаланылуына қатер төндірсе, Жалға беруші жұмыстарды дереу тоқтатуды және (немесе) жарнама материалдарын бөлшектеуді талап етуге құқылы.
11.5. Шарт тоқтатылған кезде Жалға алушы бар берешекті өтеуге және Жалға беруші белгілеген мерзімде жарнама материалдарын бөлшектеуге міндетті.
11.6. Осы Шарттың мерзімінен бұрын тоқтатылуы Жалға алушыны ол тоқтатылған күнге дейін туындаған міндеттемелерді орындаудан босатпайды.

12. ЕҢСЕРІЛМЕЙТІН КҮШ МӘН-ЖАЙЛАРЫ

12.1. Егер осы Шарт бойынша міндеттемелердің толық немесе ішінара орындалмауы осы Шарт жасалғаннан кейін туындаған және Тараптар орынды түрде алдын ала болжай немесе болдырмай қоя алмаған еңсерілмейтін күш мән-жайларының тікелей салдары болса, Тараптар мұндай орындалмағаны үшін жауапкершіліктен босатылады.
12.2. Міндеттемелерді орындау мерзімі еңсерілмейтін күш мән-жайлары мен олардың салдары әрекет еткен кезеңге сәйкес ұзартылады.
12.3. Міндеттемелерді орындауы мүмкін болмай қалған Тарап еңсерілмейтін күш мән-жайларының басталуы және тоқтатылуы туралы екінші Тарапты 10 (он) күнтізбелік күн ішінде жазбаша хабардар етуге міндетті.
12.4. Еңсерілмейтін күш мән-жайларының болуы Қазақстан Республикасының заңнамасында белгіленген тәртіппен расталады.
12.5. Тарапта ақшалай қаражаттың болмауы еңсерілмейтін күш мән-жайы болып танылмайды.
12.6. Егер еңсерілмейтін күш мән-жайлары қатарынан 60 (алпыс) күнтізбелік күннен астам уақыт жалғасса, Тараптар осы Шартты одан әрі орындау не тоқтату тәртібін айқындайды.

13. ҚҰПИЯЛЫЛЫҚ

13.1. Тараптар осы Шартты жасасуға және орындауға байланысты алынған құпия ақпаратты екінші Тараптың алдын ала жазбаша келісімінсіз үшінші тұлғаларға жария етпеуге міндеттенеді.
13.2. Құпия ақпаратқа Шарттың қаржылық және коммерциялық талаптары, Тараптардың қызметі, жарнама материалдары, техникалық құжаттама туралы мәліметтер, сондай-ақ ақпаратты беретін Тарап құпия деп белгілеген өзге де ақпарат жатады.
13.3. Осы бөлімнің талаптары жалпыға қолжетімді ақпаратқа, сондай-ақ Қазақстан Республикасының заңнамасына сәйкес берілуі міндетті мәліметтерге қолданылмайды.
13.4. Құпиялылықты сақтау жөніндегі міндеттемелер осы Шарттың қолданылу мерзімі ішінде және ол тоқтатылғаннан кейін 3 (үш) жыл бойы қолданылады.
13.5. Құпия ақпаратты жария етуге жол берген Тарап екінші Тарапқа осындай жария етуден келтірілген, құжатпен расталған залалдарды өтеуге міндетті.

14. СЫБАЙЛАС ЖЕМҚОРЛЫҚҚА ҚАРСЫ ІС-ҚИМЫЛ

14.1. Осы Шарт бойынша өз міндеттемелерін орындау кезінде Тараптар мен олардың жұмыскерлері қандай да бір заңсыз артықшылықтарды алу немесе өзге де заңсыз мақсаттарға қол жеткізу үшін кез келген тұлғалардың әрекеттеріне немесе шешімдеріне ықпал ету мақсатында кез келген тұлғаларға тікелей немесе жанама түрде қандай да бір ақшалай қаражатты немесе құндылықтарды төлемейді, төлеуді ұсынбайды және олардың төленуіне рұқсат бермейді.
14.2. Осы Шарттың мақсаттары үшін қолданылатын заңнама пара беру/алу, коммерциялық параға сатып алу деп саралайтын әрекеттерді, сондай-ақ қылмыстық жолмен алынған кірістерді заңдастыруға (жылыстатуға) қарсы іс-қимыл туралы қолданылатын заңнама мен халықаралық актілердің талаптарын бұзатын әрекеттерді Тараптар мен олардың жұмыскерлері осы Шарт бойынша міндеттемелерін орындау кезінде жасамайды.
14.3. Осы Шарттың әрбір Тарабы екінші Тараптың жұмыскерлерін қандай да бір тәсілмен, оның ішінде ақшалай сомалар, сыйлықтар беру, оларға жұмыстарды (қызметтерді) өтеусіз орындау арқылы және жұмыскерді белгілі бір тәуелділікке түсіретін әрі оның ынталандырушы Тараптың пайдасына қандай да бір әрекеттерді орындауын қамтамасыз етуге бағытталған өзге тәсілдермен ынталандырудан бас тартады.
14.4. Тарапта сыбайлас жемқорлыққа қарсы қандай да бір талаптардың бұзылғаны немесе бұзылуы мүмкін екені туралы күдік туындаған жағдайда, тиісті Тарап екінші Тарапты жазбаша нысанда хабардар етуге міндеттенеді.
14.5. Жазбаша хабарламада Тарап контрагенттің немесе оның жұмыскерлерінің осы талаптардың қандай да бір ережелерін бұзғанын немесе бұзуы мүмкін екенін анық растайтын не соны болжауға негіз беретін фактілерге сілтеме жасауға немесе материалдарды ұсынуға міндетті; бұл бұзушылықтар қолданылатын заңнама бойынша пара беру немесе алу, коммерциялық параға сатып алу деп сараланатын әрекеттерден, сондай-ақ қылмыстық жолмен алынған кірістерді заңдастыруға қарсы іс-қимыл туралы қолданылатын заңнама мен халықаралық актілердің талаптарын бұзатын әрекеттерден көрінеді.
14.6. Осы Шарттың Тараптары сыбайлас жемқорлықтың алдын алу рәсімдерін жүргізуді мойындайды және олардың сақталуын бақылайды. Бұл ретте Тараптар сыбайлас жемқорлық қызметіне тартылуы мүмкін контрагенттермен іскерлік қатынастар тәуекелін барынша азайту үшін ақылға қонымды күш-жігер жұмсайды, сондай-ақ сыбайлас жемқорлықтың алдын алу мақсатында бір-біріне өзара жәрдем көрсетеді. Тараптар өздерінің сыбайлас жемқорлық қызметіне тартылу тәуекелдерінің алдын алу мақсатында тексерулер жүргізу рәсімдерінің іске асырылуын қамтамасыз етуге міндеттенеді.

15 ДАУЛАРДЫ ШЕШУ ТӘРТІБІ

15.1. Тараптар осы Шартты орындау кезінде туындайтын даулар мен келіспеушіліктерді келіссөздер жүргізу және жазбаша наразылықтар алмасу арқылы реттеуге ұмтылады.
15.2. Егер Қазақстан Республикасының заңнамасында өзге мерзім белгіленбесе, жазбаша наразылықты қарау мерзімі ол алынған күннен бастап 10 (он) жұмыс күнін құрайды.
15.3. Дауды келіссөздер арқылы реттеу мүмкін болмаған жағдайда, дау Қазақстан Республикасының заңнамасына сәйкес Жалға берушінің орналасқан жері бойынша сот тәртібімен қаралуға жатады.

16. ҚОРЫТЫНДЫ ЕРЕЖЕЛЕР

16.1. Осы Шарт оған Тараптар қол қойған күннен бастап күшіне енеді және Тараптар міндеттемелерін толық орындағанға дейін қолданылады.
16.2. Егер осы Шартта өзге тәртіп көзделмесе, осы Шартқа енгізілетін барлық өзгерістер мен толықтырулар жазбаша нысанда ресімделіп, Тараптардың уәкілетті өкілдері қол қойған жағдайда жарамды болады.
16.3. Жалға алушының Жалға берушінің жазбаша келісімінсіз осы Шарт бойынша өз құқықтары мен міндеттерін үшінші тұлғаларға беруге құқығы жоқ.
16.4. Осы Шарттың жекелеген ережесінің жарамсыздығы оның қалған ережелерінің жарамсыздығына әкеп соқпайды.
16.5. Осы Шартпен тікелей реттелмеген барлық мәселелерде Тараптар Қазақстан Республикасының заңнамасын, Tarlan Astana объектілеріндегі жарнама алаңдарын жалға беру қағидаларын және қолданылатын конкурстық құжаттаманы басшылыққа алады.
16.6. Осы Шарттың ажырамас бөліктері:
№ 1 қосымша – Жарнама алаңдарының тізбесі мен сипаттамасы;
№ 2 қосымша – Жарнама алаңын беру кезіндегі қарап-тексеру актісінің нысаны;
№ 3 қосымша – Жарнама алаңын қабылдау кезіндегі қарап-тексеру актісінің нысаны.
16.7. Шарт қазақ және орыс тілдерінде бірдей заңдық күші бар 2 (екі) данада, Тараптардың әрқайсысы үшін бір-бір данадан жасалды.

17. ТАРАПТАРДЫҢ ДЕРЕКТЕМЕЛЕРІ МЕН ҚОЛДАРЫ

	ЖАЛҒА БЕРУШІ

БСН: 110540005586
Мекенжайы: Астана қ., Алматы көшесі 13, тұрғын емес үй-жай 44
ЖСК: _________________________
БСК: _________________________
Банк: ________________________
________________ /_____________/
М.О.
	ЖАЛҒА АЛУШЫ
ЖШС/ДК ________________
БСН/ЖСН: _____________________
Мекенжайы: _________________________
ЖСК: __________________________
БСК: __________________________
Банк: __________________________
________________ /_____________/
М.О.






№ 1 қосымша

Жарнама алаңдарын жалға алу туралы 2026 жылғы «___» __________ 
№ ___ шартқа жарнама алаңдарының тізбесі мен сипаттамасы

Лот нөмірі: ___________________
Жарнама алаңының атауы: ______________________________
Tarlan Astana объектісі: ________________________________________
Станция № / вагон №: _______________________________________
Орналасқан жері: ___________________________________________
Жалдау мерзімі: 2026 жылғы «____» __________ бастап 2026 жылғы «____» __________ дейін.
Ай сайынғы жалдау ақысының мөлшері: __________________ теңге.
Жарнама алаңына қойылатын ерекше талаптар:

________________ /_____________/
М.О.
	ЖАЛҒА АЛУШЫ
ЖШС/ДК ________________
БСН/ЖСН: _____________________
Мекенжайы: _________________________

________________ /_____________/
М.О.

























№ 2 қосымша

Жарнама алаңын беру кезіндегі қарап-тексеру актісі

Астана қ. 								2026 жылғы «___» __________

Бұдан әрі «Жалға беруші» деп аталатын «City Transportation Systems» ЖШС және бұдан әрі «Жалға алушы» деп аталатын __________________________ 2026 жылғы «_» __________ № ___ Жарнама алаңдарын жалға алу туралы шартқа сәйкес берілетін жарнама алаңын бірлесіп қарап-тексерді.
1. Жарнама алаңы:
Лот нөмірі: ____________________
Нысан / станция / вагон: _________________________________
Орналасқан жері: _______________________________________
Жарнама алаңының түрі: ___________________________________
2. Қарап-тексеру күніндегі жарнама алаңының жай-күйі:
_________________________________________________________________________________________________________________________________________________________________________________________________________________________________________________________________________

3. Анықталған зақымдар / ақаулар / ерекшеліктер:
___________________________________________________________________________________________________________________________________________________________________________________________________________________________________________________________________________________________________________________________________
4. Фотоға түсіру: жүргізіледі / жүргізілмейді.
Фотосуреттер саны: _______.
Фотосуреттер осы Актіге қосымша болып табылады.
5. Осы Акт Жалға алушы жарнама алаңын пайдалана бастаған сәттегі оның жай-күйін тіркейді және жылжымайтын мүлікті қабылдау-беру актісі болып табылмайды.
6. Акт бірдей заңдық күші бар екі данада, әр Тарапқа бір данадан жасалды.

________________ /_____________/
М.О.
	ЖАЛҒА АЛУШЫ
ЖШС/ДК ________________
БСН/ЖСН: _____________________
Мекенжайы: _________________________

________________ /_____________/
М.О.


№ 3 қосымша

Жарнама алаңын қабылдау кезіндегі қарап-тексеру актісі

Астана қ. 								2026 жылғы «___» __________

Бұдан әрі «Жалға беруші» деп аталатын «City Transportation Systems» ЖШС және бұдан әрі «Жалға алушы» деп аталатын __________________________ 2026 жылғы «_» __________ № ___ шарт бойынша жарнама алаңын пайдалану тоқтатылғаннан кейін оны бірлесіп қарап-тексерді.
1. Жарнама алаңы:
Лот нөмірі: ____________________
Нысан / станция / вагон: _________________________________
Орналасқан жері: _______________________________________
Жарнама алаңының түрі: ___________________________________
2. Жарнама материалдары:
толық бөлшектелді / жарнама материалдарының қалдықтары бар.
3. Бөлшектеуден кейінгі жарнама алаңының жай-күйі:
___________________________________________________________________________________________________________________________________________________________________________________________________________________________________________________________________________________________________________________________________

4. Бастапқы қарап-тексеру кезінде болмаған, анықталған зақымдар:
___________________________________________________________________________________________________________________________________________________________________________________________________________________________________________________________________________________________________________________________________
5. Қалпына келтіру жұмыстарының қажеттілігі:
бар / жоқ.
Қажетті жұмыстардың тізбесі:
___________________________________________________________________________________________________________________________________________________________________________________________________________________________________________________________________________________________________________________________________
Жою мерзімі: ___________________________________________
6. Фотоға түсіру: жүргізіледі / жүргізілмейді.
Фотосуреттер саны: _______.
7. Ескертулер болмаған жағдайда Тараптар жарнама алаңының жай-күйі қалыпты тозуды ескере отырып, беру кезіндегі қарап-тексеру актісінде тіркелген жай-күйге сәйкес келетінін растайды.
8. Ескертулер болған жағдайда Жалға алушы оларды Жалға беруші белгілеген мерзімде жоюға не Жалға берушінің жарнама алаңын қалпына келтіруге жұмсаған шығыстарын өтеуге міндетті.
9. Осы Акт бірдей заңдық күші бар екі данада, Тараптардың әрқайсысына бір данадан жасалды.
	ЖАЛҒА БЕРУШІ

БСН: 110540005586
Мекенжайы: Астана қ., Алматы көшесі 13, тұрғын емес үй-жай 44

________________ /_____________/
М.О.
	ЖАЛҒА АЛУШЫ
ЖШС/ДК ________________
БСН/ЖСН: _____________________
Мекенжайы: _________________________

________________ /_____________/
М.О.

